CELEX: 32016R0862
Language: hr
Date: 2016-05-31 00:00:00
Title: Provedbena uredba Komisije (EU) 2016/862 оd 31. svibnja 2016. o uskraćivanju odobrenja za zdravstvenu tvrdnju koja se navodi na hrani, osim onih koje se odnose na smanjenje rizika od bolesti te na razvoj i zdravlje djece (Tekst značajan za EGP)

1.6.2016   
            
            
               HR
            
            
               Službeni list Europske unije
            
            
               L 144/24
            
         PROVEDBENA UREDBA KOMISIJE (EU) 2016/862
   оd 31. svibnja 2016.
   o uskraćivanju odobrenja za zdravstvenu tvrdnju koja se navodi na hrani, osim onih koje se odnose na smanjenje rizika od bolesti te na razvoj i zdravlje djece
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 18. stavak 4.,
   budući da:
   
               (1)
            
            
               Uredbom (EZ) br. 1924/2006 zabranjuju se zdravstvene tvrdnje koje se navode na hrani, osim ako ih je odobrila Komisija u skladu s tom Uredbom i uvrstila na popis dopuštenih tvrdnji.
            
         
               (2)
            
            
               Uredbom (EZ) br. 1924/2006 predviđa se i da subjekti u poslovanju s hranom mogu podnositi zahtjeve za odobravanje zdravstvenih tvrdnji nadležnom državnom tijelu države članice. Nadležno državno tijelo prosljeđuje valjane zahtjeve na znanstvenu procjenu Europskoj agenciji za sigurnost hrane (EFSA), dalje u tekstu „Agencija”, te Komisiji i državama članicama za informaciju.
            
         
               (3)
            
            
               Komisija odlučuje o odobravanju zdravstvenih tvrdnji uzimajući u obzir mišljenje Agencije. U nekim slučajevima samo znanstvena procjena rizika ne može dati sve informacije na kojima bi se odluka o upravljanju rizikom trebala temeljiti te stoga i drugi legitimni čimbenici koji se odnose na predmet koji se razmatra trebaju biti uzeti u obzir.
            
         
               (4)
            
            
               Na temelju zahtjeva trgovačkog društva Oy Karl Fazer AB, podnesenog u skladu s člankom 13. stavkom 5. Uredbe (EZ) br. 1924/2006, zatraženo je mišljenje Agencije o zdravstvenoj tvrdnji koja se odnosi na raženi kruh od kiselog tijesta bogat vlaknima i smanjenje glikemijskog odgovora nakon obroka (pitanje br. EFSA-Q-2014-00012 (2)). Tvrdnja koju je predložio podnositelj zahtjeva glasila je kako slijedi: „Uzimanje raženog kruha od kiselog tijesta bogatog vlaknima pridonosi smanjenju glikemijskog odgovora koji je popraćen smanjenim inzulinskim odgovorom nakon obroka”. Na zahtjev Agencije podnositelj zahtjeva pojasnio je da bi u pogledu tvrdnje o njegovu djelovanju, raženi kruh od kiselog tijesta bogat vlaknima trebalo usporediti s glukozom.
            
         
               (5)
            
            
               Komisija i države članice primile su 8. listopada 2014. znanstveno mišljenje Agencije koja je zaključila da je na temelju dostavljenih podataka utvrđen uzročno-posljedični odnos između uzimanja gotovo svih vrsta hrane i smanjenja glikemijskog odgovora nakon obroka u usporedbi s glukozom.
            
         
               (6)
            
            
               Na temelju članka 6. stavka 1. i članka 13. stavka 1. Uredbe (EZ) br. 1924/2006 zdravstvene tvrdnje trebaju se temeljiti na općenito prihvaćenim znanstvenim dokazima. Odobrenje se može legitimno uskratiti ako zdravstvene tvrdnje nisu u skladu s ostalim općim i posebnim zahtjevima Uredbe (EZ) br. 1924/2006, čak i u slučaju pozitivne znanstvene procjene Agencije. Agencija je u svojem znanstvenom mišljenju napomenula da bi pri ispitivanju usporedivih količina dostupnih ugljikohidrata iz različitih vrsta hrane koje sadržavaju ugljikohidrate, gotovo sve vrste hrane koje sadržavaju ugljikohidrate izazvale smanjenje glikemijskog odgovora nakon obroka u usporedbi s odgovorom glukoze u krvi izazvanim uzimanjem glukoze. Napomenula je i da bi jednako tako i hrana koja sadržava male količine ugljikohidrata ili ih uopće ne sadržava izazvala smanjenje glikemijskog odgovora nakon obroka u usporedbi s glukozom.
            
         
               (7)
            
            
               Uredbom (EZ) br. 1924/2006 „tvrdnja” se definira kao svaka poruka ili izjava kojom se izjavljuje, sugerira ili naznačuje da neka hrana ima određena svojstva. Tvrdnjom o raženom kruhu od kiselog tijesta bogatom vlaknima i smanjenju glikemijskog odgovora nakon obroka sugeriralo bi se da raženi kruh od kiselog tijesta bogat vlaknima ima posebne značajke u pogledu smanjenja glikemijskog odgovora nakon obroka u usporedbi s glukozom, dok zapravo gotovo sve vrste hrane imaju taj učinak. Člankom 3. stavkom 2. točkom (a) Uredbe (EZ) br. 1924/2006 predviđa se da uporaba zdravstvenih tvrdnji ne smije biti zavaravajuća. Tvrdnja kojom bi se sugeriralo da određena hrana ima određena korisna svojstva dok zapravo gotovo sve vrste hrane imaju takva svojstva, bila bi zavaravajuća.
            
         
               (8)
            
            
               U kontekstu prethodno navedenoga, tvrdnja o uzimanju raženog kruha od kiselog tijesta bogatog vlaknima i smanjenju glikemijskog odgovora nakon obroka nije u skladu sa zahtjevima Uredbe (EZ) br. 1924/2006 i stoga je ne bi trebalo uvrstiti na popis dopuštenih zdravstvenih tvrdnji.
            
         
               (9)
            
            
               Pri određivanju mjera predviđenih ovom Uredbom Komisija je uzela u obzir primjedbe koje joj je dostavio podnositelj zahtjeva u skladu s člankom 16. stavkom 6. Uredbe (EZ) br. 1924/2006.
            
         
               (10)
            
            
               Provedeno je savjetovanje s državama članicama,
            
         DONIJELA JE OVU UREDBU:
   Članak 1.
   Zdravstvena tvrdnja navedena u Prilogu ovoj Uredbi ne uvrštava se na popis dopuštenih tvrdnji Unije kako je predviđeno člankom 13. stavkom 3. Uredbe (EZ) br. 1924/2006.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. svibnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 404, 30.12.2006., str. 9.
   
   
      (2)  EFSA Journal 2014.; 12(10):3837.
   
      PRILOG
      
         Odbijena zdravstvena tvrdnja
      
      
                  Zahtjev – odgovarajuće odredbe Uredbe (EZ) br. 1924/2006
               
               
                  Hranjiva tvar, tvar, hrana ili kategorija hrane
               
               
                  Tvrdnja
               
               
                  Referentni broj mišljenja EFSA-e
               
            
                  Članak 13. stavak 5. – zdravstvena tvrdnja koja se temelji na znanstvenim dokazima novijeg razvoja i/ili koja uključuje zahtjev za zaštitu vlasničkih podataka
               
               
                  Raženi kruh od kiselog tijesta bogat vlaknima
               
               
                  Smanjenje glikemijskog odgovora nakon obroka u usporedbi s glukozom
               
               
                  Q-2014-00012